ประธานาธิบดีบราซิลเหน็บ ประธานสภา-ปลดรัฐมนตรีกระทรวงสาธารณสุข
เมื่อ 16 เม.ย. ประธานาธิบดีฌาอีร์ โบลโซนาโร แห่งบราซิล กล่าวโทษนายโรดริโก มาเอีย ประธาน ส.ส.ในสภาว่า พยายามทำให้ผู้ว่าการรัฐต่างๆ ต่อต้านตนกับการแก้ปัญหาการแพร่ระบาดของเชื้อไวรัสโควิด-19 ซึ่งมีผู้เสียชีวิตเพิ่มอีก 190 ราย เป็น 1947 ราย ติดเชื้ออีกราว 2073 ราย เป็น 30683 ราย ถือว่าพบมากสุดในละตินอเมริกา ขณะที่ผู้เชี่ยวชาญคาดว่าถึงจุดสูงสุดในเดือน พ.ค. อีกทั้งนายมาเอียยังพยายามที่จะขจัดตนให้พ้นจากตำแหน่งประธานาธิบดีทั้งนี้ นายมาเอีย ซึ่งปกป้องแนวคิดการเว้นระยะห่างทางสังคมของนายหลุยส์ เฮนริเก แมนเด็ตตา รัฐมนตรีกระทรวงสาธารณสุขเพื่อป้องกันการติดเชื้อ เผยว่า การมีคำสั่งปลดนายแมนเด็ตตาของนายโบลโซนาโร ซึ่งทั้งสองมีความคิดเห็นแตกต่างกันในช่วงนี้จะทำให้ประชาชนหวาดกลัว อีกทั้งหลังมีคำสั่งดังกล่าว ประชาชนตามอพาร์ตเมนต์ทั้งในเมืองเซาเปาโล และนครริโอ เด จาเนโร ต่างออกมายืนตรงหน้าต่างแล้วด่าทอกล่าวสบถต่อนายโบลโซนาโร ซึ่งเคยเผยว่า ไวรัสโควิด-19 เป็นเพียงไข้หวัดธรรมดา ขณะที่นายโบลโซนาโรเสนอชื่อนายเนลสัน เทช นักวิทยาเนื้องอกและที่ปรึกษาด้านสุขอนามัยระดับอาวุโสประจำบริษัท เทช เฮลท์ แคร์ ขึ้นดำรงตำแหน่งรัฐมนตรีสาธารณสุขแทน โดยนายเทชเผยว่า ตนยังไม่ประกาศเปลี่ยนแปลงใดเพราะยังรู้เพียงน้อยนิดกับเชื้อไวรัสนี้.
ประธานาธิบดีฌาอีร์ โบลโซนาโร แห่งบราซิล กล่าวโทษนายโรดริโก มาเอีย ประธาน ส.ส.ในสภาว่า พยายามทำให้ผู้ว่าการรัฐต่างๆ ต่อต้านตนกับการแก้ปัญหาการแพร่ระบาดของเชื้อไวรัสโควิด-19
บราซิล,ฌาอีร์ โบลโซนาโร,ประธานาธิบดีบราซิล,โควิด-19,ไวรัสโคโรนา,โรดริโก มาเอีย,ข่าววันนี้